கேள்வி: அமீதா அபீபுல்லா - தொடக்க கால வாழ்க்கை மற்றும் கல்வி பற்றி நீங்கள் என்ன அறிந்துள்ளீர்கள்?
பதில்: பேகம் அமீதா அபீபுல்லா இலக்னோ பிறந்தார். இவர் ஹைதராபாத் உயர்நீதிமன்றத்தின் தலைமை நீதிபதி நவாப் நசீர் யார் ஜங் பகதூரின் மகளும், மூன்று சகோதரர்களின் மூத்த சகோதரியும் ஆவார். இவர் தனது குழந்தைப் பருவத்தையும் தொடக்க ஆண்டுகளையும் ஹைதராபாத்தில் கழித்தார். இலண்டனின் புட்னியில் உள்ள வைட் லேண்ட்ஸ் கல்லூரியில் இரண்டு ஆண்டு ஆசிரியர் பயிற்சி வகுப்பிலும் இவர் படித்தார்.
கேள்வி: அமீதா அபீபுல்லா - தனிப்பட்ட வாழ்க்கை என்பது என்ன?
பதில்: 1938 ஆம் ஆண்டில், இவர் தேசியப் பாதுகாப்புக் கழகம் (இந்தியா) நிறுவனர் படைப்பிரிவின் தலைவர் எனைத் ஹபீபுல்லாவை மணந்தார். இவரின் மகன் வஜாஹத் அபீபுல்லா முன்னாள் இ.ஆ.ப அலுவலரும் சிறுபான்மையினருக்கான தேசிய ஆணையத்தின் முன்னாள் தலைவரும் ஆவார். இவரது பேரன்கள் அமர் அபீபுல்லாவும் சைஃப் அபீபுல்லாவும் முக்கிய வணிகர்கள் ஆவார்.
கேள்வி: அமீதா அபீபுல்லா - அரசியல் வாழ்க்கை பற்றி நீங்கள் என்ன அறிந்துள்ளீர்கள்?
பதில்: காங்கிரஸ் ஆதரவாளரான இவர், தனது கணவர் ஓய்வு பெற்ற பிறகு, 1965 ஆம் ஆண்டில் தீவிர அரசியலில் சேர்ந்தார். ஹைதர்கரில் இருந்து தேர்ந்தெடுக்கப்பட்ட சட்டமன்ற உறுப்பினராகப் பணியாற்றினார். 1971ஆம் ஆண்டு முதல் 1973ஆம் ஆண்டு வரை சமூக, அரிஜன் நலன், தேசிய ஒருங்கிணைப்பு மற்றும் குடிமைப் பாதுகாப்பு மாநில அமைச்சராகவும், 1971ஆம் ஆண்டு முதல் 1974 ஆம் ஆண்டு வரை சுற்றுலாத் துறை அமைச்சராகவும் இருந்தார். 1980 ஆம் ஆண்டு வரை உத்தரப்பிரதேச காங்கிரசு கமிட்டியின் நிர்வாகக் குழுவில் உறுப்பினராகவும், 1969 ஆம் ஆண்டு முதல் அகில இந்திய காங்கிரசு கமிட்டியில் உறுப்பினராகவும் இருந்தார். இவர் 1972 ஆம் ஆண்டு முதல் 1976 ஆம் ஆண்டு வரை உத்தரப்பிரதேச காங்கிரசு கட்சியின் மகிளா காங்கிரசின் தலைவராக இருந்தார். அதன்பிறகு, 1976 ஆம் ஆண்டு முதல் 1982 ஆம் ஆண்டு வரை மாநிலங்களவை உறுப்பினராக இருந்தார்.